Wille avoinna
2026-06-02 | Wille – olohuone & keittiö, Äänekoskentie 311, Äänekoski
Wille avoinna tiistaista 2.6. alkaen
Tiistai – Torstai klo 14.00 – 20.00
Perjantai klo 14.00 – 21.30
Lauantai klo 12.00 – 16.30

Willen Visa
2026-06-04 18:00 - 20:30 (Europe/Helsinki) | Wille – olohuone & keittiö, Äänekoskentie 311, Äänekoski
Tiedätkö kaikesta kaiken? Ja paikallisista asioista kaiken tarpeellisen?
Tule mittaamaan tietämyksesi Willen Visaan joka kuukauden ensimmäisenä torstaina! torstaina 4.6. klo 18.00Kokoa 2-5 hengen tietäväinen joukkue ja tule mukaan. Jos arvelet, että muut ovat vain tiellä, voit osallistua yksinkin!

Wille suljettu
2026-06-15 - 2026-06-21
Vko 25 (15.6-21.6.) Wille suljettu
Hyvää Juhannusta!

Jukan ja Jannen Nimipäiväkonsertti
2026-06-24 19:00 - 21:00 | Wille – olohuone & keittiö, Äänekoskentie 311, Äänekoski
Jukan ja Jannen Nimipäiväkonsertti on kahden muusikon katala juoni: Juhlistaa itseään ja samalla suomi-rockbiisejä jotka on nimetty ihmisten mukaan.Konsertilla on painava syy olemassaoloonsa: esityspäivänä 24. kesäkuuta kalenterissa lukevat virallisesti Jukan ja Jannen omat nimet.Tuplanimipäivänsä kunniaksi pojat soittavat Willessä suomalaiseen pop-historiaan jälkensä jättäneitä nimilauluja. Saattaapa käydä niin, että sinustakin tulee päivänsankari ja olet settilistalla!Tässä konsertissa jokainen biisi on omistettu jollekin – ehkä juuri sinulle!Laulu raikaa ja kitarat helisevät klo 19 alkaen. Terassilla, tai sateen sattuessa salissa. Vapaa pääsy.

Eereka - Soolokonsertti
2026-07-01 18:00 - 19:00 | Wille – olohuone & keittiö, Äänekoskentie 311, Äänekoski
Eerekan soolokonsertti on intiimi elämys, jossa lauluntekijän musiikki on koettavissa autenttisimmillaan: riisuttuna, syvien pianosävyjen sekä heleän kitaran säestämänä ja vahvalla lauluäänellä tulkittuna. Eerekan soolokiertueen keikat toteutetaan teemalla “Tänä kesänä aion rakastuu”. Ne ovat lauluntekijän paluuta juurilleen – siihen, mistä rakkaus musiikkiin on syttynyt ja mistä lähtökohdasta kappaleet ovat syntyneet: laulaen pianon tai kitaran ääressä.

Konsertissa kuullaan lauluntekijän kappaleita, joiden teemat käsittelevät niin elämän valoisia kuin varjopuoliakin. Eerekan laulut ovat vahvoja ja herkkiä, ja niiden musiikillinen maailma liikkuu popin, folkin ja laulaja-lauluntekijäperinteen rajapinnoilla. Eerekan Vuodenaikoja-EP:n singlet ovat soineet radioaalloilla ja löytäneet tiensä Spotifyn virallisille soittolistoille. Viimeisimpänä saavutuksenaan kappale Mun on mentävä voitti Radio Hiekan MusaMaisteri2025 -kilpailun kesän parhaasta biisistä. Single Olla mun kaa julkaistiin huhtikuussa, ja tänä vuonna uutta musiikkia kuullaan lisää usean uuden julkaisun myötä.
eereka.fi
Kuuntele Spotifyssä: https://open.spotify.com/artist/6uBzTiBgwni9R55z7nZDlW
Kuuntele Youtubessa: https://www.youtube.com/channel/UCN-zqQGg3q3BcmMNlLKx-ew

Konserttiin myydään lippuja, mutta RAVINTOLA ON AVOINNA NORMAALISTI klo 20.00 asti. Keittiö palvelee klo 19.30 asti.

Willen Visa
2026-07-02 18:00 - 20:00 | Wille – olohuone & keittiö, Äänekoskentie 311, Äänekoski
Tiedätkö kaikesta kaiken? Ja paikallisista asioista kaiken tarpeellisen? Tule mittaamaan tietämyksesi Willen Visaan!
torstaina 2.7. klo 18
Kokoa 2-5 hengen tietäväinen joukkue ja tule mukaan. Jos arvelet, että muut ovat vain tiellä, voit osallistua yksinkin!

Seita & Friends - terveisiä Espanjasta
2026-07-18 19:00 - 21:00 | Wille – olohuone & keittiö, Äänekoskentie 311, Äänekoski
Seita & Friends, terveiset Espanjasta

Espanjan Aurinkorannikolla Nerjan ja Esteponan välissä viettää talvikuukausia kymmeniä tuhansia suomalaisia eläkeläisinä ja työssä kävijöinä. Valtaosa heistä asuu ”Suomen eteläisimmässä kaupungissa” Fuengirolassa ja siellähän pärjää hyvin kaikilla elämän osa-alueilla pelkällä suomen kielellä, valitettavasti.

Kaupungissa asuu paljon ruotsalaisia, englantilaisia, irlantilaisia, saksalaisia ja jne. joten myös kansainvälisyyttä löytyy näiden maiden omissa musiikkiravintoloissa. Näissä ravintoloissa viihtyy myös paljon suomalaisia muusikoita sekä soittaen että kuunnellen.

Aurinkorannikon suosituin suomalaisyhtye yli kymmenen vuoden ajan on ollut Seita & Friends jossa runkona on alueella koko talven asuvat ammattimuusikot. Yhtyeeseen kuuluu myös monia muusikoita jotka viettävät vain osan talvesta rannikolla. Yhtyeen ohjelmisto on hyvin kansainvälinen, viikottaiset ravintola Kukko-keikat ovat teemailtoja eri aiheiden mukaan.

Yhtye tulee seitsemättä kertaa kesäkiertueelle Suomeen ja valtaosa illan ohjelmistosta on espanjankielistä mutta koska Seita hallitsee tulkinnat yhdeksällä eri kielellä, joten paljon muutakin tullaan kuulemaan. Hän on paitsi laulaja niin myös multi-instrumentalisti, säveltäjä ja sanoittaja sekä kuvataiteilija joten monipuolinen lahjakkuus on vieraanamme.

Yhtyeessä mukana Seita Van Den Eeden, Jorma Ettanen, Hese Viinamäki, Erkki Kaikkonen ja Veksa Nyberg. Klo 19.00-21.00, liput 15€. Lippuvaraukset ennakkoon puh. 0400 345 522.

Willen Visa
2026-08-06 18:00 - 20:30
Tiedätkö kaikesta kaiken? Ja paikallisista asioista kaiken tarpeellisen?
Tule mittaamaan tietämyksesi Willen Visaan! torstaina 6.8 klo 18.00Kokoa 2-5 hengen tietäväinen joukkue ja tule mukaan. Jos arvelet, että muut ovat vain tiellä, voit osallistua yksinkin!
